ท่าอากาศยานนานาชาติฉางชา หฺวาง-ฮฺวา

ท่าอากาศยานนานาชาติฉางชา หฺวาง-ฮฺวา (จีน: 長沙黃花國際機場) (IATA: CSX, ICAO: ZGHA) เป็นท่าอากาศยานนานาชาติที่ให้บริการในนครฉางชา เมืองหลวงของมณฑลหูหนานในภาคใต้ตอนกลางของประเทศจีน และปริมณฑลของฉางชาที่ประกอบด้วยนครใกล้เคียงคือจูโจวและเซียงถาน ในปี ค.ศ. 2021 ท่าอากาศยานนานาชาติฉางชา หฺวาง-ฮฺวาเป็นหนึ่งใน 50 ท่าอากาศยานที่มีจำนวนผู้โดยสารหนาแน่นมากที่สุดในโลก เป็นท่าอากาศยานพลเรือนที่มีจำนวนผู้โดยสารหนาแน่นเป็นอันดับที่ 12 ในประเทศจีน เป็นท่าอากาศยานที่มีจำนวนผู้โดยสารหนาแน่นเป็นอันดับที่ 2 ในภาคใต้ตอนกลางของประเทศจีน รองจากท่าอากาศยานนานาชาติกว่างโจวไป๋-ยฺหวิน และเป็นอันดับ 1 ในภาคกลางของประเทศจีน ท่าอากาศยานนานาชาติฉางชา หฺวาง-ฮฺวาตั้งอยู่ห่างจากตัวเมืองฉาชาในเมืองหฺวาง-ฮฺวาในอำเภอฉางชาไป 25 กิโลเมตร (16 ไมล์) ท่าอากาศยานมีอาคารผู้โดยสาร 2 แห่ง ท่าอากาศยานบริหารงานโดยหน่วยงานท่าอากาศยานหูหนาน ซึ่งเป็นบริษัทมหาชนที่บริหารจัดการสนามบินทั้ง 5 แห่งในมณฑลหูหนาน ท่าอากาศยานนานาชาติฉางชา หฺวาง-ฮฺวาเปิดทำการในเดือนสิงหาคม ค.ศ. 1989 แทนที่ท่าอากาศยานฉางชาต้าทัวผู่ซึ่งปัจจุบันเป็นฐานทัพอากาศ สายการบินและจุดหมายปลายทาง ผู้โดยสาร ของบรรทุก สถิติ ในปี ค.ศ. 2016 ท่าอากาศยานนานาชาติฉางชา หฺวาง-ฮฺวาเป็นท่าอากาศยานพลเรือนที่มีจำนวนผู้โดยสารหนาแน่นมากเป็นอันดับ 13 ของประเทศจีนด้วยจำนวนผู้โดยสาร 21,296,700 คน ดูเพิ่ม รายชื่อท่าอากาศยานในประเทศจีน อ้างอิง แหล่งข้อมูลอื่น วิกิมีเดียคอมมอนส์มีสื่อเกี่ยวกับ ท่าอากาศยานนานาชาติฉางชา หฺวาง-ฮฺวา เว็บไซต์ทางการของหน่วยงานท่าอากาศยานมณฑลหูหนาน